|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 8028 Αθήνα, 02/07/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει το πολιτικό παιχνίδι που παίζεται σε βάρος των εργαζομένων στις αστικές συγκοινωνίες, στην ΟΣΥ Α.Ε., λίγες μόνο μέρες πριν από τις εθνικές εκλογές. Η κυβέρνηση, η οποία επαίρεται για την επαναφορά των συλλογικών διαπραγματεύσεων, μπλοκάρει την εφαρμογή της νέας επιχειρησιακής Σ.Σ.Ε., με αποτέλεσμα να οδηγεί σε ομηρεία αλλά και δυσμενή οικονομικά αποτελέσματα τον οικογενειακό προγραμματισμό των συναδέλφων.

Οι εργαζόμενοι δεν έχουν καμία δουλειά με τα πολιτικά παιχνίδια που παίζουν η διοίκηση της Ο.ΣΥ. και η κυβέρνηση.

Το Εργατικό Κέντρο Αθήνας βρίσκεται στο πλευρό των συναδέλφων εργαζομένων στις αστικές συγκοινωνίες και απαιτεί να εφαρμοστεί άμεσα η νέα επιχειρησιακή Σ.Σ.Ε. στην Ο.ΣΥ. Α.Ε., να κατατεθεί άμεσα στο ηλεκτρονικό σύστημα ΕΡΓΑΝΗ και να σταματήσουν επιτέλους να παίζουν με τις ζωές των εργαζομένων.

**Το Δ.Σ.**